Sabara

Sabara () – miestas pietryčių Brazilijoje, Minas Žeraiso valstijoje, 15 km į rytus nuo Belo Horizontės, jos aglomeracijoje. Geležinkeliai į Belo Horizontę, Ipatingą, Barbaseną. Vystoma metalurgijos (geležies lydymo) pramonė, veikia verpimo ir audimo gamyklos.

Sabara išlaikiusi tradicinę XVIII–XIX a. kolonijinę architektūrą. Yra 1819 m. pastatytas teatras, 7 bažnyčios (visos – XVIII a.), senoviniai fontanai, gyvenamieji ir visuomeniniai pastatai. Veikia aukso kasybos, vergijos muziejai.

 Istorija 
Brazilų bandeirantai Sabaroje pasirodė XVII a. 1707 m. įsteigta Sabaros parapija, 1711 m. ji tapo miesteliu. Miesto teisės suteiktos 1838 m. XVIII a. Sabara klestėjo kaip aukso gavybos centras.

 Šaltiniai 

Kategorija:Minas Žeraiso miestai